CELEX: 32022D0661
Language: el
Date: 2022-04-21 00:00:00
Title: Απόφαση (ΚΕΠΠΑ) 2022/661 του Συμβουλίου της 21ης Απριλίου 2022 για την τροποποίηση της απόφασης (ΚΕΠΠΑ) 2016/849 για την επιβολή περιοριστικών μέτρων κατά της Λαοκρατικής Δημοκρατίας της Κορέας

21.4.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 120/14
               
            
         ΑΠΟΦΑΣΗ (ΚΕΠΠΑ) 2022/661 ΤΟΥ ΣΥΜΒΟΥΛΙΟΥ
         της 21ης Απριλίου 2022
         για την τροποποίηση της απόφασης (ΚΕΠΠΑ) 2016/849 για την επιβολή περιοριστικών μέτρων κατά της Λαοκρατικής Δημοκρατίας της Κορέας
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 27 Μαΐου 2016, το Συμβούλιο εξέδωσε την απόφαση (ΚΕΠΠΑ) 2016/849 (1).
                  
               
                     (2)
                  
                  
                     Στα συμπεράσματά του της 17ης Ιουλίου 2017, το Συμβούλιο δήλωσε ότι η Ένωση θα εξετάσει περαιτέρω κατάλληλες αντιδράσεις στις δράσεις της Λαοκρατικής Δημοκρατίας της Κορέας («ΛΔΚ») που υπονομεύουν το παγκόσμιο καθεστώς μη διάδοσης και αφοπλισμού, ιδίως μέσω πρόσθετων αυτόνομων περιοριστικών μέτρων.
                  
               
                     (3)
                  
                  
                     Στις 22 Δεκεμβρίου 2017, το Συμβούλιο Ασφαλείας των Ηνωμένων Εθνών («ΣΑΗΕ») εξέδωσε την απόφαση του Συμβουλίου Ασφαλείας των Ηνωμένων Εθνών («ΑΣΑΗΕ») 2397 (2017), με την οποία επιβεβαίωσε εκ νέου ότι η ΛΔΚ οφείλει να μην προβεί σε περαιτέρω εκτοξεύσεις που χρησιμοποιούν τεχνολογία βαλλιστικών πυραύλων, πυρηνικές δοκιμές ή οποιαδήποτε άλλη πρόκληση και οφείλει: να αναστείλει αμέσως όλες τις δραστηριότητες που σχετίζονται με το πρόγραμμα βαλλιστικών πυραύλων της και, στο πλαίσιο αυτό, να αποκαταστήσει τις προϋπάρχουσες δεσμεύσεις της για μορατόριουμ όλων των εκτοξεύσεων πυραύλων· να εγκαταλείψει αμέσως όλα τα πυρηνικά όπλα και τα υφιστάμενα πυρηνικά προγράμματα κατά τρόπο πλήρη, επαληθεύσιμο και μη αναστρέψιμο, και να παύσει αμέσως όλες τις συναφείς δραστηριότητες· και να εγκαταλείψει κάθε άλλο υφιστάμενο πρόγραμμα όπλων μαζικής καταστροφής και βαλλιστικών πυραύλων κατά τρόπο πλήρη, επαληθεύσιμο και μη αναστρέψιμο.
                  
               
                     (4)
                  
                  
                     Στις 24 Μαρτίου 2022, η ΛΔΚ εκτόξευσε διηπειρωτικό βαλλιστικό πύραυλο. Η ΛΔΚ έχει εκτοξεύσει πυραύλους τουλάχιστον δώδεκα φορές μεταξύ της 5ης Ιανουαρίου και της 24ης Μαρτίου 2022.
                  
               
                     (5)
                  
                  
                     Στις 25 Μαρτίου 2022, ο ύπατος εκπρόσωπος της Ένωσης για θέματα εξωτερικής πολιτικής και πολιτικής ασφαλείας («ύπατος εκπρόσωπος») εξέδωσε δήλωση εξ ονόματος της Ένωσης με την οποία καταδικάζει την εκτόξευση διηπειρωτικού βαλλιστικού πυραύλου από τη ΛΔΚ στις 24 Μαρτίου 2022, γεγονός που συνιστά παραβίαση πολλών ΑΣΑΗΕ και σοβαρή απειλή για τη διεθνή και περιφερειακή ειρήνη και ασφάλεια. Με την εν λόγω δήλωση η ΛΔΚ κλήθηκε επίσης να απόσχει από κάθε περαιτέρω δράση που θα μπορούσε να αυξήσει τις διεθνείς ή περιφερειακές εντάσεις και να συμμορφωθεί με τις σχετικές ΑΣΑΗΕ εγκαταλείποντας όλα τα πυρηνικά όπλα, άλλα όπλα μαζικής καταστροφής, τα προγράμματα βαλλιστικών πυραύλων και τα υφιστάμενα πυρηνικά προγράμματα που διαθέτει κατά τρόπο πλήρη, επαληθεύσιμο και μη αναστρέψιμο και να παύσει αμέσως όλες τις συναφείς δραστηριότητες. Ο ύπατος εκπρόσωπος δήλωσε επίσης ότι η Ένωση είναι έτοιμη να εφαρμόσει και να συμπληρώσει, εφόσον απαιτείται, οποιαδήποτε δράση αναλάβει το ΣΑΗΕ ως απάντηση στην εκτόξευση διηπειρωτικού βαλλιστικού πυραύλου στις 24 Μαρτίου 2022.
                  
               
                     (6)
                  
                  
                     Λόγω των συνεχιζόμενων δραστηριοτήτων που σχετίζονται με βαλλιστικούς πυραύλους και τις οποίες διεξάγει η ΛΔΚ κατά παράβαση και κατάφωρη περιφρόνηση των σχετικών ΑΣΑΗΕ, οκτώ πρόσωπα και τέσσερις οντότητες θα πρέπει να συμπεριληφθούν στους καταλόγους των φυσικών και νομικών προσώπων, οντοτήτων και φορέων που υπόκεινται σε περιοριστικά μέτρα ο οποίος περιλαμβάνεται στα παραρτήματα II και ΙΙΙ της απόφασης (ΚΕΠΠΑ) 2016/849.
                  
               
                     (7)
                  
                  
                     Ως εκ τούτου, τα παραρτήματα II και ΙΙΙ της απόφασης (ΚΕΠΠΑ) 2016/849 θα πρέπει να τροποποιηθούν αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Τα παραρτήματα II και ΙΙΙ της απόφασης (ΚΕΠΠΑ) 2016/849 τροποποιούνται σύμφωνα με το παράρτημα της παρούσας απόφασης.
         
         
            Άρθρο 2
            Η παρούσα απόφαση αρχίζει να ισχύει την ημερομηνία δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 21 Απριλίου 2022.
            
               
                  Για το Συμβούλιο
               
               
                  Ο Πρόεδρος
               
               J.-Y. LE DRIAN
            
         
         
            (1)  Απόφαση (ΚΕΠΠΑ) 2016/849 του Συμβουλίου, της 27ης Μαΐου 2016, για την επιβολή περιοριστικών μέτρων κατά της Λαοκρατικής Δημοκρατίας της Κορέας και για την κατάργηση της απόφασης 2013/183/ΚΕΠΠΑ (ΕΕ L 141 της 28.5.2016, σ. 79).
      
      
         
            ΠΑΡΑΡΤΗΜΑ
            Τα παραρτήματα II και III της απόφασης (ΚΕΠΠΑ) 2016/849 τροποποιούνται ως εξής:
            
                        1.
                     
                     
                        στο παράρτημα II, υπό τον τίτλο «Ι. Πρόσωπα και οντότητες τα οποία είναι υπεύθυνα για τα πυρηνικά προγράμματα, τα προγράμματα βαλλιστικών πυραύλων ή τα προγράμματα άλλων όπλων μαζικής καταστροφής της ΛΔΚ ή πρόσωπα ή οντότητες που ενεργούν εξ ονόματός τους ή υπό την καθοδήγησή τους ή οντότητες υπό την κυριότητα ή τον έλεγχό τους», στην υποενότητα «Α. Πρόσωπα», προστίθενται οι ακόλουθες καταχωρίσεις:
                        
                                     
                                 
                                 
                                    Όνομα
                                 
                                 
                                    Άλλως
                                 
                                 
                                    Πληροφορίες ταυτοποίησης
                                 
                                 
                                    Ημερομηνία καταχώρισης
                                 
                                 
                                    Αιτιολογία
                                 
                              
                                    «28.
                                 
                                 
                                    KIM Su Gil
                                 
                                 
                                    KIM Su-Gil
                                 
                                 
                                    Ημερομηνία γέννησης: 1950
                                    Ιθαγένεια: ΛΔΚ
                                    Φύλο: άρρεν
                                 
                                 
                                    21.4.2022
                                 
                                 
                                    Υπό την ιδιότητά του ως διευθυντής του Γενικού πολιτικού γραφείου του λαϊκού στρατού της Κορέας μεταξύ 2018 και 2021 και ως μέλος της Επιτροπής κρατικών υποθέσεων μεταξύ 2019 και 2021, ήταν υπεύθυνος για την εφαρμογή των αποφάσεων του Εργατικού κόμματος της Κορέας σχετικά με την ανάπτυξη πυρηνικών και βαλλιστικών προγραμμάτων κατά παράβαση των αποφάσεων 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) και 2397 (2017) του Συμβουλίου Ασφαλείας των Ηνωμένων Εθνών.
                                 
                              
                                    29.
                                 
                                 
                                    JON Il Ho
                                 
                                 
                                    JON Il-Ho
                                 
                                 
                                    Ημερομηνία γέννησης: 1955 ή 1956
                                    Ιθαγένεια: ΛΔΚ
                                    Φύλο: άρρεν
                                 
                                 
                                    21.4.2022
                                 
                                 
                                    Υπό την ιδιότητά του ως “ανώτερος αξιωματούχος στον τομέα μελετών της εθνικής άμυνας”, ενέχει σημαντικό ρόλο και είναι υπεύθυνος για την ανάπτυξη των προγραμμάτων όπλων μαζικής καταστροφής της ΛΔΚ. Προήχθη στο βαθμό του στρατηγού τον Αύγουστο του 2019, του απονεμήθηκε το Βραβείο επιστήμης και τεχνολογίας της 16ης Φεβρουαρίου, είναι διευθυντής του Ερευνητικού ινστιτούτου αυτοματισμού και διευθυντής του Τεχνολογικού πανεπιστημίου του Kim Chaek και υποδιευθυντής τμήματος της Κεντρικής επιτροπής του εργατικού κόμματος και συμμετείχε στις εκτοξεύσεις του διηπειρωτικού βαλλιστικού υλικού (ICBM) Hwasong-14 στις 4 Ιουλίου 2017 και στις 28 Ιουλίου 2017, καθώς και στις περισσότερες άλλες εκτοξεύσεις πυραύλων το 2017, το 2019 και τον Μάρτιο του 2020.
                                 
                              
                                    30.
                                 
                                 
                                    JONG Sung Il
                                 
                                 
                                    JONG Sung-Il
                                 
                                 
                                    Ημερομηνία γέννησης: 20.3.1961
                                    Αριθμός διαβατηρίου: 927240105
                                    Ιθαγένεια: ΛΔΚ
                                    Φύλο: άρρεν
                                 
                                 
                                    21.4.2022
                                 
                                 
                                    Υπό την ιδιότητά του ως “ανώτερο στέλεχος του κόμματος” και “ανώτερος αξιωματούχος στον τομέα μελετών της εθνικής άμυνας” και, σύμφωνα με τα στοιχεία που διαθέτει κράτος μέλος του ΟΗΕ, ως πρώην αναπληρωτής διευθυντής του Τμήματος βιομηχανίας πυρομαχικών της Κεντρικής επιτροπής του εργατικού κόμματος της Κορέας το 2017, ενέχει σημαντικό ρόλο και είναι υπεύθυνος για την ανάπτυξη των προγραμμάτων όπλων μαζικής καταστροφής της ΛΔΚ, ιδίως βαλλιστικών πυραύλων. Ήταν παρών στις δοκιμές των διηπειρωτικών βαλλιστικών πυραύλων (ICBM) Hwasong-14 στις 4 Ιουλίου 2017 και στις 28 Ιουλίου 2017 και στις εκτοξεύσεις βαλλιστικών πυραύλων/μεγάλου συστήματος πυραύλων πολλαπλών εκτοξεύσεων στις 24 Αυγούστου 2019 και στις 10 Σεπτεμβρίου 2019.
                                 
                              
                                    31.
                                 
                                 
                                    YU Jin
                                 
                                 
                                    YU Jin
                                 
                                 
                                    Ημερομηνία γέννησης: 1960
                                    Ιθαγένεια: ΛΔΚ
                                    Φύλο: άρρεν
                                 
                                 
                                    21.4.2022
                                 
                                 
                                    Υπό την ιδιότητά του ως διευθυντής του Τμήματος βιομηχανίας πυρομαχικών και ως αναπληρωματικό μέλος του Πολιτικού γραφείου της κεντρικής επιτροπής του εργατικού κόμματος της Κορέας, είναι υπεύθυνος και ενέχει σημαντικό ρόλο στην ανάπτυξη των προγραμμάτων όπλων μαζικής καταστροφής της ΛΔΚ, τόσο στον πυρηνικό όσο και στον βαλλιστικό τομέα. Συνόδευσε τον Kim Jong Un στην Εθνική διοίκηση αεροδιαστημικής ανάπτυξης πριν από την εκτόξευση του ICBM τον Μάρτιο του 2022 και συμμετείχε στην Εθνική έκθεση άμυνας του 2021, στην οποία εκτέθηκαν εμφανώς νέα οπλικά συστήματα. Ως αναπληρωτής διευθυντής ήταν παρών στις δοκιμές διηπειρωτικών βαλλιστικών πυραύλων (ICBM) Hwasong-14 της 4ης Ιουλίου 2017 και της 28ης Ιουλίου 2017, καθώς και στην επιθεώρηση στις 22 Ιουλίου 2019 από τον Kim Jong Un νέου τύπου υποβρυχίων, το οποίο η ΛΔΚ δήλωσε εμμέσως ότι προοριζόταν για τον “στρατηγικό” σκοπό της ανάπτυξης βαλλιστικών πυραύλων υποβρύχιας εκτόξευσης, ενδεχομένως ικανών να μεταφέρουν πυρηνικές κεφαλές, καθώς και των εκτοξεύσεων βαλλιστικών πυραύλων στις 25 και 30 Ιουλίου 2019 και στις 2 Αυγούστου 2019.»
                                 
                              
                  
                        2.
                     
                     
                        στο παράρτημα III, υπό τον τίτλο «Κατάλογος των προσώπων που αναφέρονται στο άρθρο 23 παράγραφος 1 στοιχείο γ) και στο άρθρο 27 παράγραφος 1 στοιχείο γ)», στην υποενότητα «Α. Πρόσωπα», προστίθενται οι ακόλουθες καταχωρίσεις:
                        
                                     
                                 
                                 
                                    Όνομα
                                 
                                 
                                    Πληροφορίες ταυτοποίησης
                                 
                                 
                                    Ημερομηνία καταχώρισης
                                 
                                 
                                    Αιτιολογία
                                 
                              
                                    «25.
                                 
                                 
                                    PAK Hwa Song
                                    άλλως PAK Hwa-Song
                                 
                                 
                                    Συνιδρυτής της εταιρείας CONGO ACONDE
                                    Τόπος γέννησης: ΛΔΚ
                                    Αριθμός διαβατηρίου: 654331357
                                    Ιθαγένεια: ΛΔΚ
                                    Φύλο: άρρεν
                                    Διεύθυνση: Λαϊκή Δημοκρατία του Κονγκό (ΛΔΚον)
                                 
                                 
                                    21.4.2022
                                 
                                 
                                    Ο Pak Hwa Song εμπλέκεται σε αποφυγή κυρώσεων και είναι υπεύθυνος για την οικονομική στήριξη των πυρηνικών και βαλλιστικών προγραμμάτων της ΛΔΚ. Είναι συνιδρυτής της εταιρείας CONGO ACONDE, η οποία είναι εταιρεία-προπέτασμα της PAEKHO TRADING CORPORATION. Η PAEKHO εμπλέκεται στην εξαγωγή αγαλμάτων σε διάφορες χώρες της υποσαχάριας Αφρικής κατά παράβαση των κυρώσεων του ΟΗΕ. Ο Pak άνοιξε επίσης τραπεζικό λογαριασμό στο Lubumbashi σε υποκατάστημα τράπεζας με έδρα το Καμερούν, κατά παράβαση των αποφάσεων του ΣΑΗΕ. Ο Pak συνεργάζεται με τον Hwang Kil Su. Παρέχει χρηματοπιστωτικές υπηρεσίες για τη στήριξη του καθεστώτος και των πυρηνικών προγραμμάτων της ΛΔΚ.
                                 
                              
                                    26.
                                 
                                 
                                    HWANG Kil Su
                                    άλλως HWANG Kil-Su
                                 
                                 
                                    Συνιδρυτής της εταιρείας CONGO ACONDE
                                    Τόπος γέννησης: ΛΔΚ
                                    Αριθμός διαβατηρίου: 654331363
                                    Ιθαγένεια: ΛΔΚ
                                    Φύλο: άρρεν
                                    Διεύθυνση: Λαϊκή Δημοκρατία του Κονγκό (ΛΔΚον)
                                 
                                 
                                    21.4.2022
                                 
                                 
                                    Ο Hwang Kil Su εμπλέκεται σε αποφυγή κυρώσεων και είναι υπεύθυνος για την οικονομική στήριξη των πυρηνικών και βαλλιστικών προγραμμάτων της ΛΔΚ. Είναι συνιδρυτής της εταιρείας CONGO ACONDE, η οποία είναι εταιρεία-προπέτασμα της PAEKHO TRADING CORPORATION. Η PAEKHO εμπλέκεται στην εξαγωγή αγαλμάτων σε διάφορες χώρες της υποσαχάριας Αφρικής κατά παράβαση των αποφάσεων του ΣΑΗΕ. Ο Hwang άνοιξε επίσης τραπεζικό λογαριασμό στο Lubumbashi σε υποκατάστημα τράπεζας με έδρα το Καμερούν, κατά παράβαση των αποφάσεων του ΣΑΗΕ. Ο Hwang συνεργάζεται με τον Pak Hwa Song. Παρέχει χρηματοπιστωτικές υπηρεσίες για τη στήριξη του καθεστώτος και των πυρηνικών προγραμμάτων της ΛΔΚ.
                                 
                              
                                    27.
                                 
                                 
                                    IM Song Sun
                                    άλλως IM Song-Sun
                                 
                                 
                                    Ιθαγένεια: ΛΔΚ
                                    Φύλο: άρρεν
                                 
                                 
                                    21.4.2022
                                 
                                 
                                    Υπό την ιδιότητά του ως εκπρόσωπος της Corman construction company (Tong Bang), η οποία είναι εταιρεία-προπέτασμα για τον κατονομασθέντα από τον ΟΗΕ όμιλο Mansudae Overseas Project (MOP) Group, ο Im Song Sun εμπλέκεται σε αποφυγή κυρώσεων κατά παράβαση των διατάξεων των ΑΣΑΗΕ 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) ή 2397(2017). Υπήρξε διαχειριστής των κατασκευών της εν λόγω εταιρείας στη Σενεγάλη και έχει λάβει πληρωμές για συμβάσεις που ανατέθηκαν στον όμιλο MOP και την εταιρεία Corman Construction και, ως εκ τούτου, είναι υπεύθυνος για οικονομικές δραστηριότητες που στηρίζουν τα πυρηνικά και βαλλιστικά προγράμματα της ΛΔΚ.
                                 
                              
                                    28.
                                 
                                 
                                    CHOE Song Chol
                                    άλλως CHOE Song-Chol
                                 
                                 
                                    Ιθαγένεια: ΛΔΚ
                                    Φύλο: άρρεν
                                 
                                 
                                    21.4.2022
                                 
                                 
                                    Υπό την ιδιότητά του ως εκπρόσωπος της Corman construction company (Tong Bang), η οποία είναι εταιρεία-προπέτασμα για τον κατονομασθέντα από τον ΟΗΕ όμιλο Mansudae Overseas Project Group, ο Choe Song Chol εμπλέκεται σε αποφυγή κυρώσεων κατά παράβαση των διατάξεων των ΑΣΑΗΕ 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) ή 2397(2017). Υπήρξε διαχειριστής των κατασκευών της εν λόγω εταιρείας στη Σενεγάλη και έχει λάβει πληρωμές για συμβάσεις που ανατέθηκαν στον όμιλο MOP και την εταιρεία Corman Construction και, ως εκ τούτου, είναι υπεύθυνος για οικονομικές δραστηριότητες που στηρίζουν τα πυρηνικά και βαλλιστικά προγράμματα της ΛΔΚ.»
                                 
                              
                  
                        3.
                     
                     
                        στο παράρτημα III, υπό τον τίτλο «Κατάλογος των προσώπων που αναφέρονται στο άρθρο 23 παράγραφος 1 στοιχείο γ) και στο άρθρο 27 παράγραφος 1 στοιχείο γ)», στην υποενότητα «Β. Οντότητες», προστίθενται οι ακόλουθες καταχωρίσεις:
                        
                                     
                                 
                                 
                                    Όνομα (και ενδεχόμενα προσωνύμια)
                                 
                                 
                                    Πληροφορίες ταυτοποίησης
                                 
                                 
                                    Ημερομηνία καταχώρισης
                                 
                                 
                                    Αιτιολογία
                                 
                              
                                    «5.
                                 
                                 
                                    Eritech Computer Assembly & Communication Technology plc
                                 
                                 
                                    Διεύθυνση: Denden Street N028, Asmara, 257, Eritrea
                                 
                                 
                                    21.4.2022
                                 
                                 
                                    Η Eritech Computer Assembly & Communication Technology plc τελεί υπό την εξουσία ή τη διεύθυνση των αμυντικών δυνάμεων της Ερυθραίας και έχει την έδρα της στο συγκρότημα του στρατιωτικού τεχνικού κέντρου Asha Golgol, το οποίο χρησιμοποιείται για την παραγωγή, την τροποποίηση ή την επισκευή πολιτικού, στρατιωτικού και παραστρατιωτικού εξοπλισμού. Η εταιρεία εμπλέκεται σε αποφυγή κυρώσεων και είναι υπεύθυνη για τη στήριξη των πυρηνικών και βαλλιστικών προγραμμάτων της ΛΔΚ από τότε που εντοπίστηκε ως ο προβλεπόμενος παραλήπτης τον Ιούλιο του 2016 ενός φορτίου από την Κίνα με στρατιωτικό εξοπλισμό επικοινωνιών προέλευσης ΛΔΚ. Το μεγαλύτερο μέρος του εν λόγω εξοπλισμού προήλθε από την GLOCOM, εταιρεία της ΛΔΚ που ειδικεύεται στην προμήθεια στρατιωτικού εξοπλισμού για μεταφορές και η οποία συνδέεται με τις υπηρεσίες πληροφοριών της ΛΔΚ, κατά παράβαση, ειδικότερα, της ΑΣΑΗΕ 2270 (2016).
                                 
                              
                                    6.
                                 
                                 
                                    Korea General Corporation for External Construction (Aliases: KOGEN, GENCO)
                                 
                                 
                                    Διεύθυνση: Taedonggang District, Pyongyang, Democratic People’s Republic of Korea
                                 
                                 
                                    21.4.2022
                                 
                                 
                                    Η Korea General Corporation for External Construction (KOGEN) βασίζεται, για τις εργασίες της ως επαγγελματική κατασκευαστική εταιρεία στο εξωτερικό, στην αποστολή εξειδικευμένου εργατικού προσωπικού στο εξωτερικό, σύμφωνα με την παρουσίαση που έγινε από την επίσημη διαδικτυακή πύλη Naenara της ΛΔΚ, και έχει πραγματοποιήσει κατασκευές στα Ηνωμένα Αραβικά Εμιράτα, το Κουβέιτ, το Κατάρ, την Υεμένη, τη Ρωσία, τη Λιβύη και τη Μογγολία. Έχει επίσης ιδρύσει τοπικά υποκαταστήματα, για παράδειγμα στη Ζάμπια. Ως εκ τούτου, η KOGEN εμπλέκεται σε αποφυγή κυρώσεων και είναι υπεύθυνη για την οικονομική στήριξη των πυρηνικών και βαλλιστικών προγραμμάτων της ΛΔΚ, καθώς μεταφέρει στο καθεστώς το σύνολο ή μέρος των μισθών των εργαζομένων που αποστέλλει στο εξωτερικό, πρακτική που απαγορεύεται από την ΑΣΑΗΕ 2397 (2017).
                                 
                              
                                    7.
                                 
                                 
                                    Chilsong Trading Corporation
                                 
                                 
                                    Διεύθυνση: Πιονγκγιάνγκ, Λαοκρατική Δημοκρατία της Κορέας
                                 
                                 
                                    21.4.2022
                                 
                                 
                                    Η Chilsong Trading Corporation εμπλέκεται σε αποφυγή κυρώσεων κατά παράβαση της ΑΣΑΗΕ 2270 (2016) και είναι υπεύθυνη για τη στήριξη των πυρηνικών και βαλλιστικών προγραμμάτων της ΛΔΚ, καθώς μάλιστα εκπροσωπείται από πολίτη της ΛΔΚ, τον CHOE Jin-Myong, ο οποίος εμπορεύεται στρατιωτικό εξοπλισμό επικοινωνιών και διαπραγματεύτηκε με την DAERYONGGANG TRADING CORPORATION, οντότητα στην οποία επέβαλε κυρώσεις το Συμβούλιο Ασφαλείας των Ηνωμένων Εθνών στις 16 Ιουλίου 2009.
                                 
                              
                                    8.
                                 
                                 
                                    Korea Paekho Trading Corporation
                                    (Άλλως: Joson Paekho Muyok Hoesa)
                                 
                                 
                                    Διεύθυνση: Chongryu 3-dong, Taedonggang District, Pyongyang, Democratic People’s Republic of Korea
                                 
                                 
                                    21.4.2022
                                 
                                 
                                    Η Paekho Trading Corporation είναι εταιρεία έργων τέχνης που δραστηριοποιείται στην κατασκευή αγαλμάτων στο εξωτερικό και στην εξαγωγή αγαλμάτων έργων τέχνης που παράγονται από την Paekho Art Studio και διευκολύνει την παράνομη εργασία και την πρόσβαση σε διεθνή χρηματοπιστωτικά συστήματα. Στοχεύει ειδικότερα αναπτυξιακές επιχορηγήσεις και δάνεια, καθώς και άμεσες ξένες επενδύσεις που προορίζονται για δημοτικά έργα. Συνεπώς εμπλέκεται σε αποφυγή κυρώσεων και είναι υπεύθυνη για την οικονομική στήριξη των πυρηνικών και βαλλιστικών προγραμμάτων της ΛΔΚ.»